OpenLLM-France/wikimedia huggingface dataset:
# Ülo Pikkov

Ülo Pikkov ((nascut el 15 de juny de 1976 a Tallinn) és un animador, director i productor de cinema estonià.
El 1998 es va graduar a l‘Escola d’Arts i Audiovisuals de Turku. El 2005 es va graduar en dret a la Universitat de Tartu. El 2011 va començar els seus estudis de doctorat a l'Acadèmia d'Estònia de les Arts. Va defensar el seu doctorat el 2018 amb el seu treball "Anti-animatsioon, Ida-Euroopa animatsioonfilmi eripära".
Entre 2007 i 2011, Pikkov va ser el president de la dotació d'arts audiovisuals de la Dotació Cultural d’Estonia. Fins al 2016, va ser professor associat al departament d'animació de l'Acadèmia de les Arts d'Estònia. Ha escrit i il·lustrat llibres, així com ha publicat caricatures, dibuixos editorials i il·lustracions a la premsa. Des del 2006 treballa a la productora cinematogràfica Silmviburlane.

## Filmografia

* 1996 – "Cappuccino"
* 1997 – "Rumba"
* 1998 – "Bermuda"
* 2001 – "Peata ratsanik"
* 2001 – "Superlove"
* 2003 – "Ahviaasta"
* 2003–2005 – "Frank ja Wendy" (amb P. Pärn, Priit Tender, Kaspar Jancis)
* 2006 – "Elu maitse"
* 2007 – "Must lagi"
* 2008 – "Blow"
* 2008 – "Portree"
* 2008 – "Dialogos"
* 2010 – "Tuulest viidud"
* 2011 – "Keha mälu"
* 2012 – "The End"
* 2013 – "Ada + Otto"
* 2015 – "Tik-tak"
* 2015 – "ZEBRA"
* 2016 – "Tühi ruum"
* 2017 – "Lahtilaskmise lugu"
* 2020 - "Kilpkonn ja Jänes"
* 2021 - "Taaskohtumine"
* 2022 - "Titanic"

## Referències

* 1 2 3 «d'animació.ee/362-2?lang=en ÜLO PIKKOV | pel·lícula d'animació». pel·lícula d'animació.ee. [Consulta: 8 febrer 2021].
* ↑ Ülo Pikkovi doktoritöö kaitsmine Eesti Kunstiakadeemia
* ↑ Mart Kalm. Priit Pärn ja Kunstiakadeemia. Postimees, 8. juuni 2016
# Übersyren

Übersyren (en luxemburguès: Iwwersiren) és una vila de la comuna de Schuttrange del districte de Luxemburg al cantó de Luxemburg. Està a uns 10,9 km de distància de la Ciutat de Luxemburg.

## Referències

* ↑ «Places in the world». [Consulta: 10 gener 2020].
# Überherrn

Überherrn és un municipi del districte de Saarlouis a l'estat federat alemany de Saarland. Està situat tocant el riu Bist amb la frontera amb França, aproximadament a 10 km al sud-oest de Saarlouis i a 20 km a l'oest de Saarbrücken.
Antic municipi independent de la Mosel·la va ser cedit a Prússia al 1815.

## Nuclis

* Altforweiler
* Berus
* Bisten
* Felsberg
* Überherrn
* Wohnstadt

## Enllaços externs

* Pàgina oficial
# Ügyek

Ügyek, príncep d'Hongria (segona meitat del segle viii-primera meitat del segle ix), segons les cròniques hongareses, marit d'Emese i pare del príncep Álmos. Governà els magiars a finals del segle ix i els conduí a través d'Euràsia en direcció a Europa.
Segons la llegenda, el seu fill Álmos hauria nascut després que Turul, l'au mítica dels hongaresos precristians, se li hagués aparegut a Emese, mare del príncep i hagués augurat grans èxits futurs per a ell i els seus descendents. Després de la mort d'Ügyek, el seu fill Álmos ocupà el tron del principat hongarès pels volts del 854.

## Bibliografia

* Bertényi, I., Diószegi, I., Horváth, J., Kalmár, J. i Szabó, P. (2004). Királyok Könyve. Magyarország és Erdély királyai, királynői, fejedelmei és kormányzói. Budapest, Hongria: Helikon Kiadó.
| Precedit per: - | Príncep d'Hongria Hongria ? - 854 | Succeït per: Álmos |
# Zhang Mengxue

Zhang Mengxue (en xinès: 张梦雪, 6 de febrer de 1991) és una tiradora esportiva olímpica xinesa.

## Biografia

Es va formar a l'Escola d'Esports de Jinan, la seva ciutat natal, i va formar part de l'equip de tir de la província de Shandong abans que fos seleccionada per formar part de l'equip nacional de tir de la Xina l'any 2015. Va guanyar la medalla d'or en la prova de pistola d'aire a 10 metres femení als Jocs Olímpics de Rio de Janeiro 2016.

## Referències

* ↑ «Zhang Mengxue». Arxivat de l'original el 2016-08-06. [Consulta: 7 agost 2016].
# Zhang Nuanxin

Zhang Nuanxin (xinès simplificat: 张暖忻; en pinyin: Zhāng nuǎn xīn; Mongòlia Interior, 27 d'octubre de 1940 - Pequín, 28 de maig de 1995) fou una directora de cinema xinesa considerada com una de les figures clau de l'anomenada quarta generació de directors xinesos. Estudis recents també en parlen també com una teòrica del cinema, pionera de l'estètica realista del cinema xinès i el cinema fet per dones. El seu article, 'Lun dianying yuyan de xiandaihua’ (Sobre la modernització del llenguatge del cinema) escrit el 1973 conjuntament amb Li Tuo és valorat avui dia com un manifest del nou cinema xinès.
Les pel·lícules de Zhang tracten temes com la joventut alienada, la història contemporània de la Xina. Destaca també així el seu ús característic del vídeo digital en color de llarga durada i el seu estil realista. El teòric del cinema xinès Zhang Zhenqin ens diu que el treball de Zhang parla d'una visió de la vida xinesa autèntica.

## Filmografia

| 1979 | Li Siguang | 李四光 | guionista |
| 1981 | The Drive to Win | 沙鸥 | directora i guionista |
| 1985 | Sacrifice of Youth | 青春祭 | directora i guionista |
| 1987 | Le Palanquin des Larmes | 花轿泪 | Co-directora |
| 1990 | Good Morning, Beijing | 北京你早 | directora |
| 1993 | A Yunnan Story | 云南故事 | directora |
| 1994 | South China | 南中国 | directora |

## Referències

* ↑ D'Aquila, Giulia. «Female Chinese Film Directors: Zhang Nuanxin» (en anglès), 08-03-2021. [Consulta: 16 maig 2022].
* ↑ Zhang, Nuanxin; Li, Tuo «'Lun dianying yuyan de xiandaihua’ (On the Modernisation of Film Language)» (en xinès). Dianying yishu (Film Art), 03, 1973, pàg. 40-52.
* ↑ Zhang, Zhenqin. From “self-consciousness” to “freedom”—The studies of Nuanxin Zhang’s filmmaking." Films in the new period, from 1977-1987, 1988, 87-98.
# Édouard Vilar

Édouard Vilar (Prada, 26 de juliol del 1847 - París, 28 de gener del 1930) va ser un polític nord-català, alcalde de Prada, diputat i senador.

## Biografia

Advocat, s'inscrigué al col·legi professional de Prada i durant un temps el presidí. El 1878 i del 1885 al 1886 va ser elegit alcalde de Prada, però només restà en el càrrec fins a l'any següent. Des del 1877 i durant diversos decennis va ser conseller general pel cantó d'Oleta; entre 1887 i 1891, i entre 1894 i 1896 presidí el Consell General dels Pirineus Orientals.
Va ser diputat a l'Assemblea Nacional (4.10.1885-4.1.1891) i senador durant set lustres al Senat francès, del 4 de gener del 1891 al 8 de gener del 1927. Durant el seu pas pel Parlament francès s'alineà amb l'esquerra radical, sostenint la política del govern Floquet i votant l'expulsió dels prínceps, l'import sobre els cereals, el restabliment del vot per circumscripcions unipersonals (scrutin d'arrondissement, l'11 de febrer del 1889), contra l'ajornament indefinit de la revisió de la Constitució, pel projecte de llei Lisbonne, pel procés contra el general Boulanger….
El 1907 va ser admès com a soci de la Societat d'Estudis Catalans. La seva població natal li dedicà un carrer i un atzucac.

## Bibliografia

* Proposition de loi relative à la répression du vinage, présentée par MM. Émile Brousse et Vilar,... (25 février 1887) Quantin, 1887
* Georges Lafargue, Édouard Vilar Inauguration du sanatorium de Banyuls-sur-Mer, 7 octobre 1888 Imprimerie de l'Éclaireur, 1888
* Proposition de loi sur les imitations de vins, présentée par MM. Emile Brousse et Vilar,... (5 novembre 1888) Quantin, 1888
* Proposition de loi ayant pour but d'accorder le vinage à prix réduit aux vermouthiers et préparateurs de vins de liqueur, présentée par MM. Salis Deandreis Leydet... (3 juillet 1890) Motteroz, 1890
* Rapport fait au nom de la commission chargée d'examiner le projet de loi, adopté par la Chambre des Députés, tendant à modifier le tableau des circonscriptions électorales et les dispositions relatives aux incompatibilités, par M. Edouard Vilar,... (26 juin 1893) Imp. de P. Mouillot, 1893

## Notes

* ↑ Édouard, Paul, Yves, Gaudéric de noms de fonts
* ↑ segons la plana Prades.com, però les Mairiesgenweb i al Dicionnaire des parlementaires français es diu que ho fou al 1878 o fins al 1884. Sembla més coherent les dates indicades en el cos de l'article.
* ↑ «VILAR Edouard».
* ↑ Jacques Michel Salis (Seta, 1848 - Montpeller, 1919) va ser diputat per l'Erau del 1881 al 1910
* ↑ Elisée Deandreis (Montpeller, 1838 - París, 1911) va ser diputat (1885-1893) i senador (1895-1906) pel departament de l'Erau
* ↑ Victor Leydet (Ais de Provença, 1845 - París, 1908) va ser industrial, diputat per Boques del Roine del 1881 al 1897 i posteriorment senador pel mateix departament del 1897 al 1908. Antic vicepresident del Senat

## Enllaços externs

* Notes del peu pas per l'Assemblea (francès)
* Notes biogràfiques, anècdotes, fotografia Arxivat 2012-05-17 a Wayback Machine. (francès)
* Dades genealògiques i fotografies de la família d'Édouard Vilar Arxivat 2016-03-04 a Wayback Machine. (francès)
# Édouard Vaillant

Édouard Vaillant (Vierzon (Cher), 26 de gener del 1840 - Saint-Mandé (Val de Marne), 18 de desembre del 1915) fou un polític francès de tendència blanquista. Va dirigir el Partit Socialista Revolucionari de França, va ser un dels fundadors de la SFIO i va ser diputat durant gairebé vint anys, del 1893 fins a la seva mort.

## Biografia

Édouard Vaillant descendia d'una família benestant i estudià a les millors universitats (enginyeria, doctorats en ciències i en medicina a França, filosofia a Alemanya) fins que la guerra francoprussiana el va obligar a tornar a París.
El 1871 va ser conseller municipal al districte 20è de París, un dels districtes més populars i activament militants de l'esquerra a la capital. A Londres entrà al secretariat de l'Internacional Socialista però ho deixà el 1872 per considerar que no era prou revolucionària.
Va dirigir el Partit Socialista Revolucionari de França (PSR de França) fins que el 1902 el partit es fusionà amb el Partit Obrer Francès (POF) per a crear el nou Partit Socialista de França (PSdF). Va militar en el PSdF fins que l'any 1905 participà en la fundació de la Secció Francesa de l'Internatcional Obrera (SFIO), un nou partit creat de la unió del PSdF i del Partit Socialista Francès, en què va militar fins a la seva mort.
El 1893 fou elegit diputat per primera vegada com a representant del PSR de França, i posteriorment fou reelegit en representació del SFIO fins al 1915.

## Referències

* ↑ «0068813.xml Édouard Vaillant». Gran Enciclopèdia Catalana. Barcelona: Grup Enciclopèdia Catalana.
# Óscar Faura

Óscar Faura (Barcelona, 1975) és un director de fotografia barceloní.

## Carrera

Faura es va graduar a l'ESCAC - Escola Superior de Cinema i Audiovisuals de Catalunya i és director de fotografia des de 1999, treballant tant en la indústria cinematogràfica com en la publicitat. Va rodar l'èxit internacional L'orfenat (2007), nominada als Premis del Cinema Europeu i va obtenir més aclamacions per The Impossible (2012), protagonitzada per Naomi Watts i Ewan McGregor. Altres pel·lícules que han tingut èxit en els seus crèdits són Mindscape (2013). És col·laborador freqüent del director Juan Antonio Bayona.
Al novembre de 2013, va acabar de rodar la pel·lícula de drama històric The Imitation Game (Desxifrant l'Enigma) (2014), protagonitzat per Benedict Cumberbatch i estrenada als Estats Units per The Weinstein Company.

## Filmografia

| Any | Pel·lícula | Director | Notes |
| 1999 | Endorra | Fernando Mainguyague | Curtmetratge |
| 2005 | Hombre | Augusto de Fraga | Curtmetratge |
| 2007 | L'orfenat | Juan Antonio Bayona | Millor fotografia als VI Premis Barcelona de Cinema Premi Central Ohio Film Critics Association a la millor fotografia Nominat - Premi del Cinema Europeu al millor director de fotografia europeu Nominat- Cercle d'Escriptors Cinematogràfics a la millor fotografia |
| 2007 | Las manos del pianista | Sergio G. Sánchez | Telefilm |
| 2009 | Spanish Movie | Javier Ruiz Caldera | |
| 2010 | Els ulls de la Júlia | Guillem Morales | Nominat- Gaudí a la millor fotografia |
| 2012 | El cuerpo | Oriol Paulo | |
| 2012 | The Impossible | J. A. Bayona | Gaudí a la millor fotografia Nominat- Cercle d'Escriptors Cinematogràfics a la millor fotografia Nominat- Goya a la millor fotografia |
| 2013 | Mindscape | Jorge Dorado | |
| 2014 | The Imitation Game (Desxifrant l'Enigma) | Morten Tyldum | Nominat- ASC Award for Outstanding Achievement in Cinematography |
| 2016 | Un monstre em ve a veure | J. A. Bayona | Goya a la millor fotografia Nominat- Gaudí a la millor fotografia |
| 2018 | Jurassic World: El regne caigut | J. A. Bayona | Nominat- Gaudí a la millor fotografia |

### Operador de càmara

* Los sin nombre (1999)
* Los cuentos de tío Paco (1999)
* REC 2 (2007)

### Director de fotografia: segona unitat

* Fràgils (2005)
* El camino de los ingleses (2006)
* Transsiberian (2008)
* Agora (2009)
* Biutiful (2010)

## Referències

* ↑ «Óscar Faura (Cinematographer) Blu-ray Movie Screenshots». Cinemasquid.com. Arxivat de l'original el 2013-02-13. [Consulta: 25 febrer 2013].
* ↑ «Oscar Faura | Movies and Biography – Yahoo! Movies». Movies.yahoo.com, 20-04-2011. [Consulta: 25 febrer 2013].
* ↑ «Oscar Faura – News, Interviews, Biography, Filmography, Videos & Trailers, Music, Awards, Cast, Credits @ARTISTdirect». Arxivat de l'original el 2016-03-05. [Consulta: 28 abril 2020].
* ↑ Unpredictable weather didn't throw Faura off his game for ‘Impossible’ | Variety
* ↑ oscar faura | fuzzy tree
* ↑ Review: The Impossible (2012) |
* ↑ Oscar Faura – About This Person – Movies & TV – NYTimes.com
# Óscar Engonga Maté

Óscar Engonga Maté (Torrelavega, 12 de setembre de 1968) és un exfutbolista i entrenador de futbol càntabre i d'origen equatoguineà. És germà dels també futbolistes Vicente Engonga i Julio Engonga.

## Trajectòria

Engonga va néixer a Torrelavega, Cantàbria. Durant la seva carrera, desenvolupada principalment a lligues inferiors d'Espanya, va participar en tres partits de La Liga, un per al Reial Valladolid i dos per al Racing de Santander. Es va retirar el 1999, amb només 30 anys.
Com a entrenador, va ser seleccionador de la selecció de futbol de Guinea Equatorial a mitjans de la dècada del 2000, que va comptar amb antics companys professionals a Espanya Rodolfo Bodipo i Benjamín Zarandona. Posteriorment, va exercir d'assistent tècnic del seu germà Vicente quan aquest últim estava al capdavant de la selecció nacional.

## Referències

* ↑ La saga de los Engonga (The Engonga saga); Marca, 20 octubre 2018 (en castellà)
* ↑ El Valencia gana sin convencer (Valencia win but do not convince); Mundo Deportivo, 16 desembre 1991 (en castellà)
* ↑ El Racing frena al Sevilla (Racing halt Sevilla); Mundo Deportivo, 18 octubre 1993 (en castellà)
* ↑ Meho Kodro ejecuta a un Racing ambicioso (Meho Kodro executes ambitious Racing); Mundo Deportivo, 25 octubre 1993 (en castellà)
* ↑ "Nos trataron como jefes de Estado" ("We were treated like heads of State"); Diari AS, 21 octubre 2003 (en castellà)
* ↑ Biografía (Biography); at CD Mensajero (en castellà)
# Álvaro Tejero Sacristán

Álvaro Tejero Sacristán (nascut el 20 de juliol de 1996) és un futbolista professional madrileny que juga com a lateral al RCD Espanyol.

## Carrera de club

Nascut a Madrid, Tejero es va incorporar a l'equip juvenil del Reial Madrid el 2005, després d'haver-se inicial al CU Collado Villalba. Després d'avançar en la seva formació juvenil, va fer el seu debut com a sènior amb l'equip C el 2015, a Tercera Divisió.
El 5 de juliol de 2015, Tejero va ser ascendit al filial a Segona Divisió B pel tècnic Zinédine Zidane. Va debutar amb l'equip B el 22 d'agost, començant en un gol de 5-1 a casa contra el CD Ebro.
Tejero va debutar amb el primer equip el 2 de desembre de 2015, entrant com a substitut tardà de Pepe en la victòria a la Copa del Rei per 3-1 contra el Cádiz CF. Després d'haver estat l'únic sempre present de l'equip i faltant només 12 minuts d'acció durant tota la temporada, va marcar el seu primer gol amb el Castella el 6 de febrer de 2016, l'únic partit contra el Real Unión a l'Estadi Alfredo Di Stéfano.
Tejero va debutar a la Lliga el 26 d'abril de 2017, en substitució de Raphaël Varane en una golejada per 6-2 a casa del Deportivo de La Corunya. El 10 de juliol de l'any següent va ser cedit per un any a l'Albacete Balompié de Segona Divisió.
El 26 de juny de 2019, Tejero va signar un contracte de cinc anys amb la SD Eibar al primer nivell. El 5 d'octubre de l'any següent, després de participar amb moderació, va ser cedit al Reial Saragossa per a la campanya 2020-21.
El 9 de juliol de 2024, l'agent lliure Tejero va signar un contracte d'un any amb el RCD Espanyol, que tot just acabava d'ascendir a primera.

## Referències

* ↑ «El nuevo ejército de Zizou» (en castellà). Marca, 05-07-2015.
* ↑ «Una manita para empezar en el estreno liguero del Castilla» (en castellà). Diari AS, 22-08-2015.
* ↑ (en castellà) , 02-12-2015.
* ↑ , 11-02-2016.
* ↑ (en castellà) , 06-02-2016.
* ↑ (en castellà) , 26-04-2017.
* ↑ (en castellà) , 10-07-2018.
* ↑ «Tejero, nuevo jugador del Eibar hasta 2024» (en castellà). SD Eibar, 26-06-2019. [Consulta: 27 juny 2019].
* ↑ «Álvaro Tejero, cedido al Real Zaragoza hasta final de temporada» (en castellà). SD Eibar, 05-10-2020. [Consulta: 5 octubre 2020].
* ↑ «RCD Espanyol sign Álvaro Tejero». RCD Espanyol, 09-07-2024. [Consulta: 9 juliol 2024].

## Enllaços externs

* Perfil oficial al web del Reial Madrid
* Álvaro Tejero Sacristán a BDFutbol
* Álvaro Tejero Sacristán – Fitxa i estadístiques a la UEFA
* Álvaro Tejero Sacristán, Fitxa a Soccerway
# .bj

.bj és el codi territorial d'Internet de primer nivell (ccTLD) per a Benín. És administrat per l'Office of Stations and Telecommunications of Benin.
La zona ".bj" se separa en dues categories: dominis públics (com ara: .bj, .gouv.bj, .mil.bj, .edu.bj, .gov.bj, .asso.bj, etc.) i sectorals (com: .barreau.bj, .com.bj, etc.)
Pels noms dels dominis es permeten els caràcters alfanumèrics (lletres de l'alfabet francès des d'A a Z, xifres de 0 a 9, i marques " - ").

## Enllaços externs

* IANA informació .bj
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# Bandera de Tenerife

La bandera de Tenerife (Illes Canàries, Espanya) està composta per una creu de Sant Andreu o creu de Borgonya blanc sobre fons blau. Els braços de la creu tenen un ample equivalent a una cinquena part de l'amplada de la bandera.
La bandera de Tenerife té el seu origen en la bandera de la província marítima de Canàries, assignada mitjançant Reial Ordre amb data 30 de juliol de 1845. L'esmentada província es va dividir el 27 de novembre de 1867 a dues noves províncies marítimes: les de Gran Canària i Tenerife, mantenint la de Tenerife la bandera de l'extinta província marítima de Canàries.
Va ser aprovada oficialment com a bandera de Tenerife el 9 de maig de 1989.
La bandera de la província de Santa Cruz de Tenerife és igual amb l'escut provincial en el centre.
La bandera de Tenerife és molt semblant a la bandera d'Escòcia, encara que aquesta última té un color blau més clar (definit com a Pantone 300), mentre que la de Tenerife és blau marí.

## Significat

No existeix un significat oficial que justifiqui els colors de la bandera. Tradicionalment el color blau marí ha estat identificat amb el mar a causa del caràcter insular de Tenerife i el color blanc a la blancor de la neu que cobreix al Teide i als cims durant l'hivern.
Quant a la semblança disseny de la bandera de Tenerife amb la bandera escocesa, hi ha una llegenda urbana segons la qual els polítics canaris més influents pertanyien a la Gran Lògia Maçònica d'Escòcia i van proposar un disseny similar a la bandera d'Escòcia com a homenatge al Gran Mestre de la lògia escocesa per la província marítima de l'arxipèlag, amb capçalera en el Port de Santa Cruz de Tenerife. Més tard aquest disseny seria "heretat" per l'illa de Tenerife. Una altra llegenda diu que va ser adoptat aquest disseny com un senyal de respecte a la valentia dels mariners escocesos que van lluitar a la batalla de Santa Cruz de Tenerife de 1797, quan Horaci Nelson va intentar envair la ciutat i l'arxipèlag.

## Referències

* ↑ Bandera de Tenerife. Boletín Oficial de Canarias
* ↑ «496 - ORDEN de 9 de mayo de 1989, por la que se aprueba la bandera de la isla de Tenerife.». Boletín Oficial de Canarias, 22-05-1989 [Consulta: 14 novembre 2019].
* 1 2 La bandera de la Isla cumple 170 años
# Frontera entre Somàlia i Kenya

La frontera entre Somàlia i Kenya és una línia terrestre de 682 kilòmetres d'extensió que separa Somàlia de Kenya en sentit nord-sud. És formada per tres sostres gairebé rectilinis que separen l'est de Kenya de Somàlia. És tallada per la línia de l'Equador a Liboi (Ke), al nord fa un trifini entre ambdues nacions amb Etiòpia i continua cap al sud al litoral de l'oceà Índic. Separa les províncies kenyanes de Nord-est i Costanera de les províncies somalis de Gedo e Jubbada Hoose.

## Història

Aquesta frontera es remunta a l'època colonial, quan Kenya era una colònia britànica (l'Àfrica Oriental Britànica, convertida en Colònia i Protectorat de Kenya en 1920) i el sud de la Somàlia sota colonització italiana (la Somàlia italiana). En el seu origen seguia el curs del riu Juba. El seu traçat actual fou establert en 1924, quan el Regne Unit va cedir a la regió de Jubalàndia a Itàlia en virtut del Tractat de Londres (1915), que va prometre a Itàlia, entre altres coses, la compensació colonial a canvi de la seva entrada en la Primera Guerra Mundial al costat dels Aliats. L’octubre de 2021, el Tribunal Internacional de Justícia de La Haia emet el veredicte de la disputa marítima entre Somàlia i Kenya. Aquest és el final d’un epíleg judicial que data del 2014.

## Referències

* ↑ PDF (anglès) Kenya-Somalia Border Conflict Analysis
* ↑ PDF (francès) Verdict attendu pour la dispute maritime entre le Kenya et la Somalie

## Bibliografia

* Charlier, Tatiana «À propos des conflits de frontière entre la Somalie, l'Éthiopie et le Kenya». Revue française de science politique, 16, 2, 1966, pàg. 310-319..
* Thompson, V. B. «The phenomenon of shifting frontiers. The Kenya-Somalia case in the Horn of Africa, 1880s-1970s». Journal of Asian and African studies, 30, 1-2, 1995, pàg. 1-40..